 Dawgaaguna waa yaab, qurmoonayahow sumadaha xun ku cambaarta leh, waxaase ka yaab badan, cuntada boqorka sidii aad ugu dhiiratay, iyo sida aad u soo hor istaagtay, ayada oo uskaggaas iyo foolxumadaasi kugu yaallaan, iyo waxa aad naftaada xumaan ku ogtahay, dadka kalena ay kugu ogyihiin, ma waxaadna ka hadlaysaa nin xalane ah, oo aan xumaato lahayn, xumaantaadana anigu kaligay ma arko ee dhammaan inta joogta ayaa taas ogaatay, in aan taas soo saarana waxaa iga hor joogay wadaytinimadii inoo dhexaysay, kadibse markii aad iga been shegtay oo aad foolkayga ka fal abuuratay oo aad nacaybkayga u qalabsatay, oo aad ku tiri wixii aad tiri aqoon laaanteed iyo intaas oo joogta hortooda, ayaan anigu ku soo gaabsanayaa in aan muujiyo wixii aan ka aqaan xumaantaada oo bulshaduna taqaanno, waxaana la gudboon qofkii aqoon fiican kuu leh in uu boqorka u diido cunta u adeegsigaaga, haddii laguu xilsaari lahaa beeriddana in aad biiso ayaad mudantahay, waxaana kula gudboon howl howlaha ka mid ah, aqoonlaawena megdeeye iyo toobe midna ha u noqonin, boqorka adeeggiisa gaarka ah iska daaye. 